section_heading: Opis
paragraph_text: Gotičko-renesansna stambena kuća izgrađena je u središtu Vrboske, sjeverozapadno od crkve-tvrđave. Stambena jednokatnica s potkrovljem pravokutnog je tlocrta. Na nadvratniku vrata uklesana je godina 1573., vjerojatno godina izgradnje. Kuću odlikuju stilski detalji otvora, profilirane konzole na južnom i zapadnom pročelju te gotičko pilo u interijeru.